OpenLLM-France/wikimedia huggingface dataset:
# Mariano Damián Barbosa

Mariano Barbosa (Lanús, 27 de juliol de 1984) és un futbolista professional argentí, que ocupa la posició de porter.

## Trajectòria esportiva

Va iniciar la seua carrera al Banfield, del seu país natal. El 2005 fitxa pel Vila-real CF, de la primera divisió espanyola. Al conjunt valencià hi seria suplent de Viera, tot i que hi disputaria alguns partits, destacant en una semifinal de la Champions League 05/06 contra l'Arsenal. El 2007, l'arribada de Diego López a la porteria grogueta causa la seua sortida cap al Recreativo de Huelva, on serà suplent de Sorrentino.
El 2008 retorna al seu país per jugar amb Estudiantes de La Plata, que el cedeix a River Plate. L'estiu del 2009 recala al FC Atlas mexicà.
El 16 de juliol de 2014 Barbosa fitxà pel Sevilla FC amb un cotracte de dos anys. El 15 de juny de l'any següent, havent estat relegat a la tercera opció a la porteria a causa de l'emergència de Sergio Rico, va rescindir el contracte.
El 9 de juliol de 2015 Barbosa retornà al Vila-real CF, amb un contracte per dos anys.

## Internacional

Ha estat internacional sub-21 amb l'Argentina. Va ser el porter reserva del combinat argentí al Mundial sub-20 del 2003.

## Referències

* ↑ «Barbosa pasa reconocimiento médico con el Sevilla FC» (en castellà). web del Sevilla, 16-07-2014. Arxivat de l'original el 26 de juliol 2014. [Consulta: 16 juliol 2014].
* ↑ «Mariano Barbosa rescinde su contrato con el Sevilla FC» (en castellà). web del Sevilla, 15-06-2015. Arxivat de l'original el 17 de juny 2015. [Consulta: 15 juny 2015].
* ↑ «Mariano Barbosa regresa al Submarino» (en castellà). web del Vila-real, 09-07-2015. Arxivat de l'original el 10 de juliol 2015. [Consulta: 9 juliol 2015].

## Enllaços externs

* Argentine League statistics (castellà)
* Mariano Damián Barbosa a BDFutbol
* Mariano Damián Barbosa, Fitxa a Soccerway
# Turkistan

Turkistan és el nom dels següents llocs:
* Turquestan
* Nom modern de la ciutat kazakh de Yasi, Yasy, Yassy o Yassi.
Viccionari
# Chaetodipus ammophilus dalquesti

Chaetodipus ammophilus dalquesti és una subespècie de Chaetodipus ammophilus, un rosegador de la família dels heteròmids. Viu a la Baixa Califòrnia Sud (Mèxic). No se sap res sobre els seus costums i el seu hàbitat. Està associada a les zones desèrtiques i sorrenques i, més específicament, amb les plantes epifítes, al voltant de les quals hi ha més humiditat. Està amenaçada per la transformació del seu entorn per a usos urbanístics i turístics.
Aquest tàxon fou anomenat en honor del zoòleg estatunidenc Walter Woelber Dalquest.

## Referències

* ↑ Álvarez-Castañeda, S. T.; Castro-Arellano, I.; Lacher, T. «Chaetodipus ammophilus ssp. dalquesti» (en anglès). Llista Vermella d'Espècies Amenaçades de la UICN, 2008. DOI: 10.2305/IUCN.UK.2008.RLTS.T136421A4289502.en. [Consulta: 13 abril 2024].
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 97. ISBN 978-0801893049.
# Partit Socialista (Irlanda)

Partit Socialista (anglès Socialist Party, irlandès Pairtí Soisialach) és un partit polític irlandès fundat la tardor de 1996, d'ideologia marxista. És membre del Comitè per a la Internacional de Treballadors, d'ideologia trotskista. Partidari de la planificació socialista dels sectors clau de l'activitat econòmica, i transferir el poder dels bancs i especuladors a la classe obrera.
Anteriorment havia estat un corrent dins del Partit Laborista, Laborisme Militant o Tendència Militant, formada per trotskistes infiltrats que foren expulsats del laborisme en la dècada del 1990. El partit té organització a les dues irlandes i edita el diari The Socialist (abans Socialist Voice) i la revista teòrica Socialist View o Socialist 2000, endemés de diverses publicacions irregulars com Fingal Socialist.

## Història

El 1996 s'escindiren Joe Higgins i 4 diputats laboristes més, amb cert suport Dublín i Cork, així com entre el món sindical. A les eleccions al Dáil Éireann de 1997 obtenen un diputat, Joe Higgins, qui es destacà en la Campanya contra els Impostos de l'Aigua, escó que va renovar a les eleccions al Dáil Éireann de 2002, i també Clare Daly. A les eleccions locals de 2004 obtenen dos consellers a Dublín i un a Cork; a les eleccions europees de 2004 Higgins obté 23.500 vots (5,5%), però no obté escó, i a les eleccions al Dáil Éireann de 2007 el perd.
És força actiu dins el moviment sindical, els seus caps ocupen càrrecs importants al CPSU i a NIPSA, i a la branca nordirlandesa del FBU, on els engrescaren a abandonar al Partit Laborista. Ha dirigit campanyes contra les guerres a l'Afganistan i Irak, a favor de Palestina, per l'antifeixisme i contra el sectarisme, en les que la branca juvenil Socialist Youth ha obtingut un paper força actiu. Però darrerament ha destacat en la lluita contra les taxes per l'aigua: la tardor de 2003 Joe Higgins i Clare Daly foren enviats a la presó de Mountjoy durant la campanya, així com altres membres del partit.
El 2005 Higgins i Mick Murphy denunciaren l'explotació d'immigrants turcs de la multinacional turca GAMA en contractes per a projectes estatals irlandesos (2,2 €/hora quan l'hora mínima irlandesa era de 8,65 €) i organitzaren la major vaga per a treballadors immigrants d'Irlanda.

## Enllaços externs

* Socialist Party Arxivat 2010-06-14 a Wayback Machine.
* Socialist Party Belfast
* Socialist Party Limerick Arxivat 2009-04-07 a Wayback Machine.
# Barkeno

Barkeno és la inscripció que duien les monedes ibèriques laietanes i que feien referència a un poblat molt important situat a Montjuïc. Daten del segle iii aC. Se'n conservaven dos exemplars, un que es va perdre durant la Guerra Civil i l'altre que es troba al Museu de Copenhaguen, a Dinamarca. Es tracta de dracmes de plata que imitaven les monedes fetes a Empòrion.
Altres monedes de bronze datades del segle II aC tenen la inscripció de laiesken, que significa 'moneda dels laietans'. Això indica que Barkeno estava poblada per laietans i que el nom que feien servir els romans era una derivació del nom que usaven els mateixos locals per autodenominar-se (laies > laietans).
Barkeno era la ciutat comercial més important de Laietània. Comptava amb els magatzems més grans del nord-est peninsular i una mena de port o zona habilitada a baix de la muntanya on les naus que arribaven podien fer les maniobres de càrrega i descàrrega de les mercaderies amb comoditat i a recer del mal temps. La ciutat controlava el pas fluvial del Llobregat (comerç interior) i participava regularment en el comerç marítim amb altres pobles mediterranis, com fenicis, grecs i romans. Quan els romans es van imposar a la regió, van fundar a la plana la colònia de Bàrcino, una derivació de Barkeno. Es creu que totes dues poblacions van coexistir durant un temps. El nom de Barkeno evolucionaria amb el pas dels segles a Barcinona i després a Barcelona.

## Referències

* ↑ «Dracma de plata de Barkeno». Servei d'arqueologia de Barcelona.
* ↑ Mestre i Campi, Jesús (director). Diccionari d'Història de Catalunya. Edicions 62, 1998, p. 104, entrada: "Barkeno". ISBN 84-297-3521-6.
* ↑ Asensio i Vilaró, David. El nucli ibèric de Montjuïc. Les sitges de magòria o de port. Barcelona. (en català).
* ↑ Calpena, Enric. Barcelona. Una biografia.. Edicions 62. ISBN 978-84-297-7473-3.
# Abu-l-Mundir

Abu-l-Múndhir (Girona, segle xi - Eivissa, 1114) fou valí de l'illa d'Eivissa. Era natural de Girona i s'havia convertit a l'islam. El valí de Mallorca el va designar com el seu representant a Eivissa. El 1114 l'illa fou atacada per una flota catalano-pisana i Abu-l-Múndhir en va dirigir la defensa. Va morir en un dels combats lliurats durant el setge de la ciutat.

## Referències

* ↑ «Enciclopèdia d'Eivissa i Formentera». [Consulta: 17 octubre 2018].
* ↑ «Abū-l-Munḏir | enciclopèdia.cat». [Consulta: 17 octubre 2018].
# Manuel Domènech Miró

Manuel Domènech Miró (Reus, 12 de desembre de 1925 - Madrid, 13 de febrer de 2018) va ser un advocat català.
Fill del metge Joan Domènech Mas i germà del també metge Joan Domènech Miró, després dels seus primers estudis a Reus, va cursar Dret a la Universitat de Barcelona. Al llicenciar-se es va domiciliar a Madrid, i va ser professor a la Universitat Central. Va ser un dels fundadors del Cercle Català de Madrid, entitat de la que en va ser secretari el 1961. El 1950 va ser nomenat vocal de la Federació Espanyola d'Hoquei, convertida el 1954 en Federació Espanyola de Patinatge, de la qual va ser president del comitè de competició. Va ser vicepresident de la Federació Internacional de Patinatge del 1976 al 1978 i va presidir la Federació Espanyola de Patinatge entre el 1984 i el 1992. Va ser membre de mèrit del Comitè Olímpic Espanyol, i soci d'honor del Reus Deportiu. Manuel Domènech estava en possessió de la medalla de plata al mèrit esportiu del Consejo Superior de Deportes i la medalla al mèrit esportiu del Reus Deportiu.
Va publicar una breu història del Club Reus Deportiu: Club Gimnástico Reus Deportivo: 1923-1942 : veinte años de rivalidad futbolística. Reus: Gráficas Arturo Rabassa, 1943, i articles de divulgació espòrtiva a la Revista del Centro de Lectura en la postguerra.

## Referències

* ↑ Joan, Francesc. «Fallece el reusense Manuel Domènech, expresidente de la Federación Española de Patinaje». Diari de Tarragona, 14-II-2018. [Consulta: 27-III-2028].
* ↑ Olesti Trilles, Josep. Diccionari biogràfic de reusencs. Reus: l'Ajuntament, 1991, p. 218.
# Turkmantxai

Turkmantxai, Turkmančay, Turkmančai, Turkmen Čay, Torkamānchāy, Torkamān Chāy, Torkmancāy, Turkemanchay, Turkomanchay, Turkmānchāi, Torkamān Chāy, Torkamānchāi i altres; en rus Туркманчай; en àzeri: Türkmənçay; en persa: تركمانچائ és una població de l'Azerbaidjan Iranià (província de l'Azerbaidjan Oriental), coneguda com a lloc on es va signar el tractat de Turkmantxai el 21 i 22 de febrer de 1828 que finalitzà de iure la Guerra russo-persa (1826–1828). La moderna ciutat és a la carretera entre Tabriz i Miyana. És capital del districte de Turkmantxai al comtat de Miyana. La seva població al cens del 2006 era de 6.434 habitants. La població s'esmenta al segle xiv com a Turkmen Kandi i diu que abans era una ciutat.

## Referències

* ↑ Mustawfi, Enciclopèdia de l'Islam, X, 789
# Apogonichthys landoni

Apogonichthys landoni és una espècie de peix pertanyent a la família dels apogònids. És un peix marí, pelàgic-nerític i de clima tropical, que es troba al Pacífic occidental: les illes Filipines. És inofensiu per als humans.

## Referències

* ↑ Bleeker P., 1854. Bijdrage tot de kennis der ichthyologische fauna van het eiland Floris. Natuurkd. Tijdschr. Neder. Indië v. 6. 311-338.
* ↑ uBio (anglès)
* ↑ Herre, A. W. C. T., 1934. Notes on fishes in the Zoological Museum of Stanford University. 1. The fishes of the Herre Philippine expedition of 1931. The fishes of the Herre 1931 Philippine expedition with descriptions of 17 new species. Newspaper Enterprise Litd., Hong Kong. Herre Philipp. Exped.: 1-106.
* ↑ The Taxonomicon (anglès)
* 1 2 3 «Apogonichthys landoni» (en anglès). FishBase. Froese, Rainer; Pauly, Daniel (editors).
* ↑ Herre, A.W.C.T., 1953. Check list of Philippine fishes. Res. Rep. U.S. Fish Wild. Serv., (20): 977 p.

## Enllaços externs

* BioLib (anglès)
* AQUATAB
# Cláudio Coutinho

Cláudio Coutinho (5 de gener de 1939 - 27 de novembre de 1981) fou un entrenador brasiler.

## Selecció del Brasil

Va formar part de l'equip brasiler a la Copa del Món de 1978 com a entrenador.

## Referències

* ↑ «Archived copy». Arxivat de l'original el 11 juliol 2010. [Consulta: 1r agost 2010].
* ↑ Perfil a sambafoot
* ↑ «Todos os brasileiros - 1978» (en portuguès). FolhaOnline, 09-12-2005. [Consulta: 16 desembre 2017].
# Jaume Conesa

Jaume Conesa (Montblanc, Conca de Barberà, 1320 - Barcelona, 1390) fou un escrivent i traductor membre de la Cancelleria Reial i un dels membres culturalment més actius d'aquesta institució en temps del rei Pere III el Cerimoniós.
Nascut en el si de la família dels Conesa montblanquins, una de les famílies nobiliàries més importants de la Catalunya Nova del segle xiv, rebé una bona educació fins que fou admès a la Cancelleria Reial del rei Cerimoniós el 1342. Tan sols nou anys després fou nomenat secretari reial, període durant el qual escrivia les cartes del rei (moltes d'elles conservades), i el 1365 el monarca el nomenà protonotari reial. Serví el rei Pere durant trenta anys.
El 22 de maig de 1352 va actuar com a notari davant de divuit testimonis de prodigis efectuats per la Verge de la Serra de Montblanc (Conca de Barberà). La seva influència ajudà que el papa Urbà V concedís indulgències als peregrins del Santuari de la Serra del poble natal de Conesa.
Considerat el renovador de la prosa catalana medieval, el 1367 inicià la traducció completa al català de la versió de la guerra de Troia de Guido delle Colonne, Historia destructionis Troiae (escrita el 1287 i que partia de la visió romana dels autors tardoantics Dictis i Dares) amb el títol Històries troianes (publicada el 1906). D'aquesta publicació es conserva un exemplar al Museu Arxiu de Montblanc, donada pel llibreter Josep Poter. En aquesta traducció Conesa fa unes interessants reflexions sobre l'ús de la prosa per explicar històries i no escriure fabulacions, alhora que ens exposa interessants reflexions sobre l'ofici de traductor.
Les traduccions d'obres de tema clàssic i d'obres clàssiques fou una constant de la cort del Cerimoniós i estaven molt de moda. Conesa, però, adaptà del llatí diversos recursos sintàctics que feren evolucionar la seva prosa amb un estil únic, clar i precís.
A Montblanc instituí el benefici de Tots els Sants (1359) a l'església de Santa Maria, a l'actual capella de la Mare de Déu de Montserrat. Morí a Barcelona l'any 1390.

## Referències

* ↑ «Jaume Conesa». Gran Enciclopèdia Catalana. Barcelona: Grup Enciclopèdia Catalana.
* ↑ «Jaume Conesa. Centre d'Estudis de la Conca de Barberà». Arxivat de l'original el 2016-03-03.
# Abu-l-Maali ibn Hussayn

Abu-l-Maali ibn Hussayn fou emir de la Batiha de la dinastia Banu Xahin. Era fill de Hussayn ibn Imran.
L'emir Abu-l-Fàraj ibn Imran fou assassinat en un cop d'estat del hàjib Muzaffar ibn Ali antic general d'Imran ibn Xahin, el 983 o el 984. Muzaffar va posar al tron a Abu-l-Maali, fill de Hussayn, que era menor d'edat, i va assolir la regència. La situació no va durar gaire temps i vers el 985, presentant un fals diploma d'investidura de Samsam-ad-Dawla, el sultà buwàyhida de l'Iran (983-987) i sobirà nominal de la Batiha, es va erigir en emir de propi dret.

## Referències

* Streck, M.; Ali, Saleh A. el-. "al-Baṭīḥa". Encyclopaedia of Islam, segona edició. Editada per: P. Bearman, Th. Bianquis, C.E. Bosworth, E. van Donzel, W.P. Heinrichs. Brill Online, 2016. 22 de maig de 2016 <http://referenceworks.brillonline.com/entries/encyclopaedia-of-islam-2/al-batiha-COM_0104>
* ʿImrān". Encyclopaedia of Islam, primera edició (1913-1936). Editada per M. Th. Houtsma, T.W. Arnold, R. Basset, R. Hartmann. Brill Online, 2016. 22 de maig de 2016 <http://referenceworks.brillonline.com/entries/encyclopaedia-of-islam-1/imran-SIM_3177>
# Marc Horaci Pulvil

Marc Horaci Pulvil és el nom dels següents personatges:
* Marc Horaci Pulvil, cònsol el 509 aC i potser el 507 aC
* Marc Horaci Pulvil, tribú amb potestat consular el 378 aC
# Oak Island (Carolina del Nord)

Oak Island és una població dels Estats Units a l'estat de Carolina del Nord. Segons el cens del 2008 tenia 8.180 habitants.

## Demografia

Segons el cens del 2000, Oak Island tenia 6.571 habitants, 3.076 habitatges i 2.100 famílies. La densitat de població era de 318,3 habitants per km².
Dels 3.076 habitatges en un 18,3% hi vivien nens de menys de 18 anys, en un 59,4% hi vivien parelles casades, en un 6,4% dones solteres, i en un 31,7% no eren unitats familiars. En el 25,3% dels habitatges hi vivien persones soles el 9,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,14 i el nombre mitjà de persones que vivien en cada família era de 2,51.
Per edats la població es repartia de la següent manera: un 15% tenia menys de 18 anys, un 5,3% entre 18 i 24, un 22,3% entre 25 i 44, un 36,4% de 45 a 60 i un 21% 65 anys o més.
L'edat mediana era de 49 anys. Per cada 100 dones de 18 o més anys hi havia 93,5 homes.
La renda mediana per habitatge era de 40.496 $ i la renda mediana per família de 48.775 $. Els homes tenien una renda mediana de 30.656 $ mentre que les dones 24.759 $. La renda per capita de la població era de 23.964 $. Entorn del 4,8% de les famílies i el 8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Oak Island». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Oak Island». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Vatxe de Kakhètia

Vatxe I de Kakhètia (en georgià: ვაჩე ; mort l'any 839) fou un príncep de Kakhètia del 827 a 839.
Vatxe era fill d'un noble de nom Joan Kvabulidzé. Fou elegit l'any 827 « Corbisbe » a la mort de Grigol de Kakhètia gràcies al suport dels clans gardabanians.
Governa fins a la seva mort l'any 839 i fou reemplaçat per Samuel de Kakhètia o Samuel Donauri.

## Notes i referències

* ↑ Marie-Félicité Brosset, Histoire de la Géorgie, p. 264.

## Bibliografia

* Cyrille Toumanoff, Les dynasties de la Caucasie chrétienne de l'Antiquité jusqu'au XIX$^e$ siècle : Tables généalogiques et chronologiques, Rome, 1990, p. 546.
* Marie-Félicité Brosset, Histoire de la Géorgie, tome II : « Histoire du Héreth du Coukheth et du Cakheth », p. 140.
# Clàvia

Una clàvia o claveta, clavilla o garrof(et)a, és un tipus de passador o ferret llarguer més ample de dalt que de baix, que es posa dins un forat del cap del fusell de la roda d'un carro perquè la roda no surti de l'eix sobre el qual va muntada. La paraula és atestada a l'Edat Mitjana i deriva del llatí "clavus".

## Altres usos

Hi ha altres exemples d'aplicació d'una clàvia:
* Per exemple per a subjectar una carreta al fusell o també el jou a l'espigó d'una carreta o d'una arada.
* L'expressió "perdre la xaveta" és un castellanisme utilitzat figurativament per a indicar "beure’s o haver-se begut el cervell (o: el seny o l'enteniment), perdre el cap (o: el senderi, el seny, el cambuix, l’oremus, el nord, la tramuntana, la búixola els daus)". "perdre la xaveta per qualcú o quelcom" és perdre el cap o el cul per qualcú o quelcom. Com que la xaveta impedeix que la roda surti en un carruatge, perdre-la implica que aquest es desequilibra, aquesta imatge ha donat lloc al significat figurat.

## Vegeu també

* Xaveta

## Referències

* 1 2 Clàvia a Optimot
* ↑ «Ets i uts... perdre la xaveta». Consorci de Normalització Lingüística d'Osona, 15-07-2011. [Consulta: 2 febrer 2016].
# Estació de Sant Roc

Mapa Metro Línia 2 :
Mapa TramBesòs T4, T5 i T6 :
Sant Roc és una estació situada a l'Avinguda del Marquès de Mont-roig al barri de Sant Roc de Badalona on enllacen la L2 del Metro de Barcelona i la línia T5 del Trambesòs.
L'estació del metro està sota l'Avinguda del Marquès de Mont-roig i es va inaugurar el 1985 com a part de la L4 fins que el 2002, amb el traspàs del tram La Pau - Pep Ventura a la L2, va passar a formar part d'aquesta línia i amb el canvi es va adaptar a persones amb mobilitat reduïda. Cinc anys més tard el 8 de setembre de 2007 es va inaugurar la del Tram per a la T5 que es troba a sobre de l'anterior.

## Serveis ferroviaris

Metro de Barcelona :
| Procedència/Destinació | < | > | Procedència/Destinació |
| Paral·lel | Artigues | Sant Adrià | Gorg | Badalona Pompeu Fabra |
| Trambesòs |||||
| Ciutadella - Vila Olímpica | Encants de Sant Adrià | Gorg | Gorg |

## Accessos del metro

* Avinguda del Marquès de Mont-roig
* Tren direcció Badalona Pompeu Fabra de la L2.

## Vegeu també

* Llista d'estacions del metro de Barcelona
* Llista d'estacions de tramvia de la regió metropolitana de Barcelona
* Xarxa ferroviària de Catalunya
# Círcol Literari de Vic

El Círcol literari de Vic fou fundat l'any 1860 per un grup de 55 persones que representaven els diversos estaments socials de la ciutat de Vic. Aquest, té com a finalitat garantir als socis en el seu temps lliure, espais dignes i profitosos, procurar el bé general de la ciutat i treballar per enlairar el bé cultural dels ciutadans. Els socis en van cedir llibres i revistes de la seva propietat per crear una nodrida biblioteca que va arribar a tenir 7000 volums.

## Referències

* ↑ «Trencadis, Fons locals digitalitzats - Xarxa de Biblioteques Municipals». Arxivat de l'original el 2020-01-27. [Consulta: 22 abril 2020].
# Partit Socialista Assiri

El Partit Socialista Assiri és una organització política iraquiana, la més antiga de les organitzacions assíries del país, ja que fou fundada al nord de l'Iraq el 1917 per Freydun Bit Abram àlies Atturaya, i va desaparèixer durant els anys vint.
Fou refundada el 2002 per un grup d'activistes assiris. Està dividit en branques nacionals de les quals la de l'Iraq es diu Partit Socialista de Beth Nahrin i és l'única important; i hi ha també branques a Turquia, Síria, Líban i l'Iran. La seva seu és a Bagdad.

## Referències

* Assyrians in Iraq per B. Petrosian
# Adriana Behar

Adriana Behar (Rio de Janeiro, Brasil 1969) és una jugadora de voleibol brasilera, ja retirada, especialitzada en el voleibol platja.

## Biografia

Va néixer el 14 de febrer de 1969 a la ciutat de Rio de Janeiro.
D'origen jueu libanès, és l'única atleta brasilera al Saló de la Fama de l'Esport Internacional Jueu.
L'any 2017 va ser inclosa a la llista de la BBC que recull les 100 dones més representatives de l'any.

## Carrera esportiva

Va iniciar la seva carrera esportiva en el voleibol indoor, si bé posteriorment s'especialitzà en el voleibol platja. Va participar en els Jocs Olímpics d'Estiu de 2000 realitzats a Sydney (Austràlia) on, juntament amb Shelda Bebe, va aconseguir guanyar la medalla de plata en la prova femenina de voleibol platja. En els Jocs Olímpics d'Estiu de 2004 realitzats a Atenes (Grècia) revalidaren aquest metall.
Al llarg de la seva carrera ha aconseguit guanyar 4 medalles en el Campionat del Món de voleibol platja, destacant les medalles d'or els anys 1999 i 2001. Així mateix aconseguiren guanyar la medalla d'or en els Jocs Panamericans de 1999.

## Referències

* ↑ «Adriana Brandão Behar» (en anglès). Beach Volleyball Database. Arxivat de l'original el 2013-09-27. [Consulta: 27 febrer 2022].
* 1 2 3 «ADRIANA BRANDAO BEHAR» (en anglès). International Jewish Sports Hall of Fame. [Consulta: 27 febrer 2022].
* ↑ «BBC 100 Women 2017: Who is on the list?» (en anglès). BBC News, 01-11-2017.
* ↑ «Olympedia – Adriana Behar». [Consulta: 27 febrer 2022].
# Martinisme

El martinisme és una doctrina esotèrica fundada a París per Gérard Encausse Papus i Augustin Chaboseau l'any 1891, amb l'objectiu de transmetre els coneixements de Martínez de Pasqually. A la mort de Papus en 1816 l'orde es va fragmentar i la major part dels seguidors va seguir Henri-Charles Détré, Teder i a la mort d'aquest Jean Bricaud, que van dur la seu a Lió i van impedir la formació d'una federació internacional de societats ocultistes amb els Rosa-Creu dels Estats Units. Victor Blanchard va dirigir l'altra branca, favorable a la federació, i Augustin Chaboseau i Victor-Émile Michelet l'Ordre Martiniste Traditionnel, que es va federar amb els Rosa-Creu el 1946.

## Referències

* ↑ Melton, J. Gordon; Baumann, Martin. Religions of the World: A Comprehensive Encyclopedia of Beliefs and Practices (en anglès). ABC-CLIO, 2010, p. 1813. ISBN 1598842048.